****

**REPUBLIKA HRVATSKA**

**Krapinsko-zagorska županija**

**Općina Hum na Sutli**

**Općinsko vijeće**

KLASA: 410-01/24-01/3

URBROJ: 2140-14-01-24-2

Hum na Sutli, 16. prosinca 2024.

Na temelju članka 35. Zakona o lokalnoj i područnoj samoupravi (Narodne novine 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 20. stavka 1. i članka 42. Zakona o lokalnim porezima (NN 115/16, 101/17, 114/22, 114/23) i članka 30. Statuta Općine Hum na Sutli (Službeni glasnik Krapinsko-zagorske županije“ broj 9/21), općinsko vijeće Općine Hum na Sutli , na sjednici održanoj 16. prosinca 2024. godine, donijelo je

**ODLUKA**

**o općinskim porezima Općine Hum na Sutli**

**I. Opće odredbe**

**Članak 1.**

Ovom Odlukom utvrđuju se:

1. vrste poreza koji se uvode za područje Općine Hum na Sutli,

2. visina stope poreza na potrošnju,

3. visina poreza na kuće za odmor izražena u eurima/m,

4. prijenos ovlasti za utvrđivanje i naplatu pojedinih gradskih poreza na Ministarstvo financija, Poreznu upravu.

**Članak 2.**

Općinski porezi jesu:

1. porez na potrošnju,

2. porez na kuće za odmor,

**II. Vrste općinskih poreza**

**1. Porez na potrošnju**

**Članak 3.**

Porez na potrošnju plaća se na potrošnju alkoholnih pića (vinjak, rakiju i žestoka pića), prirodnih vina, specijalnih vina, piva i bezalkoholnih pića u ugostiteljskim objektima.

**Članak 4.**

1. Obveznik poreza na potrošnju je pravna i fizička osoba koja pruža ugostiteljske usluge na području općine Hum na Sutli.

2. Osnovica za obračun poreza na potrošnju je prodajna cijena pića po kojoj se piće proda u ugostiteljskim objektima, bez poreza na dodanu vrijednost.

3. Obračunsko razdoblje poreza na potrošnju je od prvog do posljednjeg dana u mjesecu.

**Članak 5.**

Porez na potrošnju plaća se po stopi od 3% .

Poslove utvrđivanja i naplate poreza na potrošnju obavlja nadležno porezno tijelo.

Utvrđenu obvezu poreza na potrošnju porezni obveznik iskazuje na obrascu PP-MI-PO i predaje ga do 20. dana u mjesecu za prethodni mjesec nadležnom poreznom tijelu.

 Utvrđenu obvezu porezni obveznik dužan je platiti do posljednjeg dana u mjesecu za prethodni mjesec.

Porez na potrošnju je prihod Općine Hum na Sutli.

**2. Porez na kuće za odmor**

**Članak 6.**

1. Porez na kuće za odmor plaćaju sve pravne i fizičke osobe, koje su vlasnici kuća za odmor na području općine Hum na Sutli.

2. Kućom za odmor smatra se svaka zgrada ili dio zgrade (stan) koji se koristi povremeno ili sezonski.

3. Kućom za odmor ne smatraju se gospodarske zgrade koje služe za smještaj poljoprivrednih strojeva, oruđa i drugog pribora.

4. Porez na kuće za odmor ne plaća se na kuće za odmor koje se ne mogu koristiti zbog ratnih razaranja, prirodnih nepogoda te starosti i trošnosti, te na korisnu površinu koja u klijeti služi za proizvodnju i čuvanje vina.

5. Porez na kuće za odmor ne plaća se na kuće za odmor za vrijeme dok su u njima smješteni prognanici i izbjeglice.

6. Porez na kuće za odmor plaća se u iznosu od 1,50 eura po četvornom metru korisne površine u korist proračunu Općine Hum na Sutli.

7. Obračunsko razdoblje poreza na potrošnju je na godišnjoj razini.

**Članak 7.**

Obveznici poreza iz članka 6. ove odluke dužni su nadležnom poreznom tijelu do 31.3. tekuće godine za koju se utvrđuje porez dostaviti podatke o kući za odmor koji se odnose na mjesto gdje se nalazi taj objekt, korisnu površinu kao i podatke o poreznom obvezniku.

Porez na kuće za odmor se plaća u roku 15 dana od dana dostave rješenja o utvrđivanju tog poreza od nadležnog poreznog tijela.

**III. Prijenos ovlasti i nadležna porezna tijela**

**Članak 8.**

1. Poslovi u vezi s utvrđivanjem i naplatom poreza na potrošnju i poreza na kuće za odmor povjeravaju se Ministarstvu financija, Poreznoj upravi.

2. Stvarno i mjesno nadležna ustrojstvena jedinica Porezne uprave Ministarstva financija je nadležno porezno tijelo za utvrđivanje i naplatu gradskih poreza iz stavka 1. ovog članka.

3. Ovlašćuje se nadležna organizacija platnog prometa zadužena za naplatu javnih prihoda da Poreznoj upravi obračuna i uplati naknadu za poslove iz stavka 1. ovog članka u iznosu od 5% od ukupno naplaćenih prihoda.

4. Obračun i uplata naknade iz stavka 3. ovog članka izvršit će se u korist Državnog proračuna najkasnije zadnjeg dana u mjesecu za protekli mjesec.

**IV. Prijelazne i završne odredbe**

**Članak 9.**

Stupanjem na snagu ove Odluke prestaje važiti Odluka o općinskim porezima Općine Hum na Sutli („Službeni glasnik Krapinsko-zagorske županije" 24/17 i 40/17).

Postupci u svezi s utvrđivanjem i naplatom poreza započeti do dana stupanja na snagu ove Odluke, dovršit će se prema odredbama Odluka iz stavka 1. ovog članka.

**Članak 10.**

Ova Odluka objaviti će se u Službenom glasniku Krapinsko-zagorske županije, a primjenjuje se od 01. siječnja 2025. godine.

  **PREDSJEDNIK OPĆINSKOG VIJEĆA**

 **Mario Antonić**

**DOSTAVITI:**

1. SLUŽBENI GLASNIK KRAPINSKO-ZAGORSKE ŽUPANIJE, Magistratska 1, KRAPINA, 49000